b'\n_START_ARTICLE_\nVenera (mitologija)\n_START_PARAGRAPH_\nVenera je bila v rimski mitologiji boginja lepote in pri pesnikih sinonim za ljubezen._NEWLINE_Prvotno je kot italska boginja skrbela za rodovitnost zelenjavnih vrtov in V rimskem panteonu ni imela pomembne vloge. Ko so Rimljani spoznali kult Afrodite s sicilske gore Eriks, so Venero z njo poistovetili in je veljala za boginjo plodnosti, za\xc5\xa1\xc4\x8ditnico vrtov in vinogradov. _NEWLINE_Bila je Jupitrova h\xc4\x8di in Vulkanova \xc5\xbeena. V gr\xc5\xa1ki mitologiji ji, ustreza Afrodita. _NEWLINE_Njen sin Enej je bil legendarni ustanovitelj anti\xc4\x8dnega Rima, zato so se Rimljani imeli za njene potomce. Verjeli so tudi, da Venera lahko pripomore k ve\xc4\x8dji plodnosti ljudi. Preko Eneja in njenega vnuka Jula (Askandij), prednika julijske rodbine, je bila Venera med najvi\xc5\xa1jimi rimskimi bogovi.'